
2026.gada 27.aprīļa sēdē
(protokols Nr.1)

Valsts akciju sabiedrības 
“Latvijas Pasts”
Slēgta konkursa
“Skaidras naudas piegādes un inkasācijas pakalpojumu iegāde”
KANDIDĀTU ATLASES NOLIKUMS

1.1. Informācija par Pasūtītāju:
	Pasūtītāja nosaukums, reģistrācijas kods un adrese
	VAS “Latvijas Pasts”, reģistrācijas numurs 40003052790, Ziemeļu iela 10, Lidosta “Rīga”, Mārupes pagasts, Mārupes novads, LV-1000

	Kontaktpersona un kontaktinformācija
	Iepirkumu vadības daļa, Līga Cirpone, e-pasta adrese: Liga.Cirpone@pasts.lv


1.2. Iepirkuma “Skaidras naudas piegādes un inkasācijas pakalpojumu iegāde” (turpmāk – Iepirkums) identifikācijas numurs: ID Nr.LP-2026/15.
1.3. Iepirkuma veids: slēgts konkurss saskaņā ar Sabiedrisko pakalpojumu sniedzēju iepirkumu likums (turpmāk – SPSIL) 13. panta pirmās daļas 2. punktu un Ministru kabineta 2017. gada 28. marta noteikumu Nr. 187 “Sabiedrisko pakalpojumu sniedzēju iepirkuma procedūru un metu konkursu norises kārtība” (turpmāk – MK noteikumi Nr. 187) 2.2. sadaļu. Iepirkums tiek veikts divos posmos:
1.3.1. 1. posms – kandidātu atlases posms – pieteikumu iesniegšana kandidātu atlasei, nolikumā noteiktajām kvalifikācijas prasībām atbilstošu kandidātu atlase un izslēgšanas iemeslu pārbaude nolikumā noteiktajā kārtībā;
1.3.2. 2. posms – piedāvājumu iesniegšanas posms – uzaicinājuma nosūtīšana kvalifikācijas prasībām atbilstošajiem kandidātiem iesniegt piedāvājumus saskaņā ar uzaicinājumam pievienotajiem dokumentiem (ievērojot, ka tehniskajai specifikācijai un finanšu piedāvājumam ir noteikts statuss  “IEROBEŽOTA PIEEJAMĪBA”), iesniegto piedāvājumu izvērtēšana, izslēgšanas iemeslu pārbaude, iepirkuma līguma slēgšanas tiesību piešķiršana.
1.4. Iepirkuma priekšmets: skaidras naudas piegādes un inkasācijas pakalpojumu iegāde, saskaņā ar iepirkuma dokumentācijā noteiktajām prasībām (turpmāk arī – Pakalpojums). Skaidras naudas piegāde un inkasācija Rīgā, Pierīgā un Jūrmalā tiek veikta pakalpojuma līgumā noteiktos laika posmos/intervālos pēc iepriekšējā dienā saņemtiem pieprasījumiem. Pensiju izmaksas (maisiņos) tiek sagatavotas konkrētiem adresātiem pēc sarakstiem un piegādātas ar ikdienas piegādēm. Objektiem reģionos tiek sagatavoti maisi pēc saņemtiem pasūtījumiem un piegādāti (viena piegāde dienā): Rīgas reģiona objektiem (izņemot Rīgas pilsētu, Pierīgu un Jūrmalu) uz Rīgas šķirošanas kompleksu;  Kurzemes reģiona objektiem sagatavotie maisi uz Reģionālo loģistikas centru (RLC) Kuldīgā un Liepājā; Vidzemes reģiona objektiem sagatavotie maisi uz Valmieras RLC; Latgales reģiona objektiem sagatavotie maisi uz Daugavpils RLC, Rēzeknes RLC un Jēkabpils RLC. Inkasācija objektiem reģionos tiek veikta vienā laikā ar piegādi attiecīgajā RLC. Detalizēta tehniskā specifikācija, piedāvājumu izvērtēšanas kritēriji un Iepirkuma līguma projekts tiks norādīts Iepirkuma 2. posma dokumentācijā, nosūtot kvalifikācijas prasībām atbilstošajiem kandidātiem uzaicinājumu iesniegt piedāvājumu.
1.5. CPV kods: 79710000-4 (Apsardzes pakalpojumi).
1.6. Iepirkuma līguma izpildes vietas: Rīgas, Kurzemes, Vidzemes un Latgales reģions.
1.7. Iepirkuma līguma izpildes laiks ir līdz saistību pilnīgai izpildei. Pakalpojums tiek sniegts 36 mēnešus no līguma spēkā stāšanās dienas. 
1.8. Iepirkuma priekšmets ir sadalīts 4 (četrās) daļās:
1.8.1. 1.daļa - Skaidras naudas piegādes un inkasācijas pakalpojumu iegāde Rīgas reģionā (t.sk. pensiju izmaksu sagatavošana un piegāde);
1.8.2. 2.daļa - Skaidras naudas piegādes un inkasācijas pakalpojumu iegāde Kurzemes reģionā;
1.8.3. 3.daļa - Skaidras naudas piegādes un inkasācijas pakalpojumu iegāde Vidzemes reģionā;
1.8.4. 4.daļa - Skaidras naudas piegādes un inkasācijas pakalpojumu iegāde Latgales reģionā.
1.9. Pretendents var iesniegt tikai vienu piedāvājumu par 1 (vienu), vairākām vai visām Iepirkuma procedūras daļām. Piedāvājums iesniedzams par attiecīgās Iepirkuma daļas visu apjomu. Pretendents nedrīkst iesniegt piedāvājumu par nepilnu Iepirkuma attiecīgo daļu un/vai piedāvājuma variantus. Šādus piedāvājumus Pasūtītājs noraidīs.

2. Nolikuma saņemšanas un informācijas apmaiņas kārtība
2.1. Pasūtītājs nodrošina brīvu un tiešu elektronisku pieeju iepirkuma 1. posma – kandidātu atlases – dokumentiem Elektronisko iepirkumu sistēmas (turpmāk – EIS) e-konkursu apakšsistēmā šī iepirkuma sadaļā. Kandidāti ar nolikumu var iepazīties un lejupielādēt to līdz Iepirkumu uzraudzības biroja tīmekļvietnē publicētajā paziņojumā par līgumu norādītajam pieteikumu iesniegšanas termiņam.
2.2. Ieinteresētais piegādātājs EIS e-konkursu apakšsistēmas šī Iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs[footnoteRef:1]. [1:  Informāciju par to, kā ieinteresētais piegādātājs var reģistrēties par nolikuma saņēmēju, sk. https://www.eis.gov.lv/EIS/Publications/PublicationView.aspx?PublicationId=883] 

2.3. Pasūtītājs nodrošina Iepirkuma dokumentācijas izsniegšanu drukātā veidā trīs darbdienu laikā no ieinteresētā piegādātāja pieprasījuma saņemšanas, ievērojot nosacījumu, ka dokumentu pieprasījums iesniegts laikus pirms pieteikumu iesniegšanas termiņa.
2.4. Iepirkuma procesa, informācijas apmaiņas, līguma izpildes darba valoda ir latviešu valoda.
2.5. Informācijas apmaiņa starp Pasūtītāju un piegādātājiem notiek SPSIL noteiktajā kārtībā.
2.6. Saziņas dokumentā ietver Iepirkuma nosaukumu un identifikācijas numuru.
2.7. Visi jautājumi par iepirkumu adresējami nolikumā minētajai kontaktpersonai, nosūtot tos elektroniski vai pa pastu uz Iepirkuma nolikumā norādīto Pasūtītāja e-pasta adresi vai iesniedzot EIS e-konkursu apakšsistēmā. Ja ieinteresētais piegādātājs ir laikus pieprasījis papildu informāciju par Iepirkuma nolikumā iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms pieteikumu iesniegšanas termiņa beigām. Papildu informāciju pasūtītājs nosūta ieinteresētajam piegādātājam, kas uzdevis jautājumu, un vienlaikus ievieto šo informāciju vietā, kur ir pieejams Iepirkuma procedūras nolikums, norādot arī uzdoto jautājumu.
2.8. Ieinteresētajam piegādātājam ir pienākums sekot līdzi EIS e-konkursu apakšsistēmā publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniska pieeja.

3. Pieteikumu iesniegšanas, atvēršanas un noformēšanas kārtība
3.1. Pieteikumu iesniegšana un atvēršana
3.1.1. Kandidāts pieteikumu iesniedz elektroniski līdz Iepirkumu uzraudzības biroja tīmekļvietnē publicētajā paziņojumā par līgumu norādītajam pieteikumu iesniegšanas termiņam EIS e-konkursu apakšsistēmas šī iepirkuma sadaļā.
3.1.2. Pēc noteiktā termiņa vai ārpus EIS e-konkursu apakšsistēmas iesniegtie pieteikumi tiks atzīti par neatbilstošiem nolikuma prasībām un tiks atgriezti iesniedzējiem.
3.1.3. Iesniegtie pieteikumi tiks atvērti EIS e-konkursu apakšsistēmā Iepirkumu uzraudzības biroja tīmekļvietnē publicētajā paziņojumā par līgumu norādītajā pieteikumu atvēršanas termiņā.
3.1.4. Piegādātājs/kandidāts līdz pieteikumu iesniegšanas termiņa beigām var grozīt vai atsaukt iesniegto pieteikumu, izmantojot attiecīgos EIS pieejamos rīkus.
3.1.5. Atsaukumam ir bezierunu raksturs, un tas izslēdz piegādātāja atsauktā pieteikuma tālāku līdzdalību Iepirkumā.
3.1.6. Kandidāts sedz visus izdevumus, kas saistīti ar pieteikuma sagatavošanu un iesniegšanu. Pieteikuma iesniegšana ir kandidāta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par kandidāta izdevumiem, kas saistīti ar pieteikuma sagatavošanu un iesniegšanu.
3.2. Pieteikumu noformēšanas kārtība
3.2.1. Noformējot pieteikumu, jāievēro nolikumā noteiktās prasības un pieteikumā jāietver:
3.2.1.1. kandidāta pieteikuma veidlapa (turpmāk – Pieteikums), kas sagatavota atbilstoši nolikuma 1. pielikumā “Pieteikums dalībai iepirkumā” noteiktajam;
3.2.1.2. kandidāta kvalifikācijas (atlases) dokumenti, kas sagatavoti atbilstoši nolikuma 4. punktā un nolikuma 2. pielikumā “Kandidāta pieredzes apraksts” noteiktajam;
3.2.1.3. citi dokumenti atbilstoši iepirkuma nolikuma prasībām, ja nepieciešams.
3.2.2. Pieteikums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/), ievērojot šādas kandidāta izvēles iespējas:
3.2.2.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas (veidlapas);
3.2.2.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā kandidāts ir atbildīgs par aizpildāmo formu atbilstību dokumentācijas prasībām un formu paraugiem).
3.2.3. Elektroniski sagatavoto pieteikumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā kandidāts ir atbildīgs par dokumenta atvēršanas un nolasīšanas nodrošināšanas iespējām.
3.2.4. Ja pieteikums ir šifrēts, kandidātam noteiktajā laikā (ne vēlāk kā desmit minūšu laikā pēc pieteikumu atvēršanas uzsākšanas) jāveic iesniegtā pieteikuma atšifrēšana (sistēmā jāievada derīga elektroniskā atslēga un parole), lai Pasūtītājam pēc pieteikumu atvēršanas būtu iespēja piekļūt pieteikumā esošajai informācijai.
3.2.5. Sagatavojot pieteikumu, kandidāts ievēro, ka:
3.2.5.1. šādas dalībai iepirkumā iesniedzamo dokumentu veidlapas un pievienojamie dokumenti – “Pieteikums dalībai iepirkumā”, “Kandidāta pieredzes apraksts”, dokumenti par kandidāta iepriekšējo pieredzi un speciālista atbilstību kvalifikācijas prasībai – jāaizpilda tikai elektroniski vai tiek pievienoti atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā vai citas līdzvērtīgas programmatūras rīkiem;
3.2.5.2. iesniedzot pieteikumu, kandidāts paraksta pieteikumu ar EIS piedāvāto elektronisko parakstu;
3.2.5.3. citus dokumentus kandidāts pēc saviem ieskatiem ir tiesīgs iesniegt elektroniskā formā gan parakstot ar EIS piedāvāto elektronisko parakstu, gan parakstot ar drošu elektronisko parakstu.
3.2.6. Iesniedzot pieteikumu, kandidāts pilnībā piekrīt visiem iepirkuma nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī iepirkuma sadaļā) ietvertajiem nosacījumiem.
3.2.7. Pieteikums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve pieteikumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, pieteikums nedrīkst saturēt datorvīrusus un citas kaitīgas programmatūras vai to ģeneratorus. Ja pieteikums saturēs kādu no šajā punktā minētajiem riskiem, tas netiks izskatīts.
3.2.8. Pieteikuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Pieteikumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”.
3.2.9. Ja Iepirkuma komisijai rodas šaubas par iesniegtā dokumenta kopijas autentiskumu, tā pieprasa, lai kandidāts uzrāda dokumenta oriģinālu vai iesniedz apliecinātu dokumenta kopiju.
3.2.10. Iesniedzot pieteikumu elektroniski, piegādātājs ir tiesīgs ar vienu drošu elektronisko parakstu parakstīt visus dokumentus, t.sk. visus pieteikumā esošos atvasinātos dokumentus un tulkojumus, kā vienu kopumu.
3.2.11. Svešvalodā sagatavotiem pieteikuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild kandidāts.
3.2.12. Ja kandidāta ieskatā kāda no pieteikuma sastāvdaļām ir uzskatāma par komercnoslēpumu, kandidāts to norāda savā pieteikumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir noteikta kā vispārpieejama informācija.
4. Kandidātu kvalifikācijas prasības, iesniedzamie dokumenti un pārbaudāmie fakti

	4.1. Kandidātiem ir jāatbilst šādām kvalifikācijas prasībām:
	4.2. Kandidātiem izvirzītās prasības apliecināšanai iesniedzamie dokumenti un pārbaudāmie fakti.

	4.1.1. kandidāts piekrīt nolikuma noteikumiem;
	4.2.1. kandidāts iesniedz pieteikumu dalībai Iepirkumā (nolikuma 1. pielikums).

	4.1.2. kandidātam jābūt reģistrētam atbilstoši attiecīgās valsts normatīvo aktu prasībām (ja reģistrēšanos paredz attiecīgās valsts normatīvo aktu regulējums);
	4.2.2. par Latvijas Republikā reģistrēta kandidāta reģistrācijas faktu Iepirkuma komisija pārliecināsies publiski pieejamajā Uzņēmumu reģistra datubāzē.
Ārvalstī reģistrētam kandidātam, lai apliecinātu nolikuma 4.1.2. punkta prasības izpildi, jāiesniedz komercdarbību reģistrējošas iestādes ārvalstī, kur kandidāts reģistrēts, izdotas un spēkā esošas reģistrācijas apliecības vai cita līdzvērtīga dokumenta kopija, kas šo faktu apliecina (ja reģistrāciju paredz attiecīgās valsts normatīvie akti un šāds dokuments tiek izsniegts).

	4.1.3. kandidāta pārstāvim, kas parakstījis pieteikuma dokumentus, ir pārstāvības (paraksta) tiesības;
	4.2.3. ja pieteikumā iekļautos dokumentus paraksta kandidāta, kurš reģistrēts Latvijā, pārstāvis ar paraksta tiesībām, par kandidāta pārstāvja paraksttiesībām Pasūtītājs pārliecinās publiski pieejamajās datubāzēs.
Ja pieteikumā iekļautos dokumentus paraksta kandidāta pilnvarota persona vai ārvalstī reģistrēta kandidāta pārstāvis ar paraksta tiesībām, pieteikumam pievieno dokumentu, kas apliecina paraksta tiesības un tiesības attiecīgajai personai pārstāvēt kandidāta intereses.

	4.1.4. Kandidātam ir Apsardzes darbības likumā noteiktās spēkā esošas apsardzes darbības speciālās atļaujas (licences) inkasācijas pakalpojumu sniegšanai Latvijā, tā nav anulētā vai apturēta. Kandidāts sākot no 2022.gada 1.jūliju ir reģistrēts apsardzes darbības reģistrā un var sniegt pakalpojumus atbilstoši reģistrā norādītajam pakalpojuma veidam. Kandidātam ir pienākums nodrošināt (licences) nepārtrauktību,  visa pakalpojuma sniegšanas laikā;
	4.2.4. Lai apliecinātu Iepirkuma nolikuma 4.1.4. apakšpunkta izpildi, Kandidātam jāiesniedz Apsardzes darbības likumā noteiktās spēkā esošās apsardzes darbības speciālās atļaujas,  (licences), kas atbilst Latvijas Republikas normatīvajiem aktiem apliecinātas kopijas. Un apliecinājumu, ka Kandidāts slēdzot līgumu ar Kandidātu, ir reģistrējis uzņēmumu Apsardzes komersantu reģistrā atbilstoši 2022. gada 21. jūnija Ministru kabineta noteikumu Nr.369  „Noteikumi par apsardzes darbības reģistru, apsardzes reģistrāciju un prasībām apsardzes vadības centram“ prasībām.

	4.1.5. Kandidāts ir reģistrēts kā skaidrās naudas apstrādes iestāde ar tiesībām veikt skaidrās naudas apstrādi Latvijā.
	4.2.5. Kandidāta atbilstību profesionālās darbības veikšanai komisija pārbaudīs Latvijas Bankas tīmekļvietnē, Nolikuma 4.1.5.apakšpunkta izpildei.

	4.1.6. Kandidātam ir jābūt derīgai civiltiesiskās atbildības apdrošināšanas polisei.
	4.2.6. Derīgu apsardzes darbības civiltiesiskās atbildības apdrošināšanas polisi (kopiju) Nolikuma 4.1.6.apakšpunkta izpildei.

	4.1.7. Kandidāts uz pakalpojuma sniegšanas uzsākšanas brīdi ir izstrādājis un ieviesis automatizēto datu apmaiņas aplikāciju API Pasūtījumu saņemšanas nodrošināšanai.
	4.2.5. Lai apliecinātu Iepirkuma nolikuma 4.1.7. apakšpunkta izpildi, Kandidāts iesniedz brīvā formā apliecinājumu.

	4.1.8. Kandidātam iepriekšējo trīs gadu laikā (2023., 2024., 2025., kā arī 2026.gadā līdz piedāvājumu iesniegšanas dienai) ir pieredze vismaz 3 (trīs) skaidras naudas piegādes un inkasācijas pakalpojumu līgumu nodrošināšanā.


	4.2.8. Lai apliecinātu Iepirkuma nolikuma 4.1.8. apakšpunkta izpildi, Pretendentam jāiesniedz Pretendenta sagatavots pieredzes saraksts par izpildītajiem līgumiem iepriekšējo 3 (trīs) gadu laikā (Nolikuma 2.pielikums).




*Veidlapa sagatavota, lai nodrošinātu, ka kandidāts pēc iespējas precīzāk apliecina attiecīgajā kvalifikācijas prasībā izvirzītos nosacījumus, kā arī lai samazinātu iespēju, ka prasības apliecināšanai informācija nav pietiekama. Vienlaikus kandidāts informāciju var sagatavot un elektroniski iesniegt citā formā, nodrošinot, ka iesniegtā informācija ir pilnīga un pietiekama, lai apliecinātu atbilstību.
4.3. Kandidāti, kas apvienojušies piegādātāju apvienībā un iesnieguši kopīgu pieteikumu, visi kopā ir uzskatāmi par vienu kandidātu, tādējādi nolikumā noteiktās atlases (kvalifikācijas) prasības ir izpildāmas visiem kandidātu apvienības dalībniekiem (personālsabiedrības dalībniekiem) kopā.
4.4. Ja pieteikumu iesniedz piegādātāju apvienība, pieteikumam pievieno visu apvienības dalībnieku parakstītu apliecinājumu vai vienošanos (iesniedzams tās oriģināls vai apliecināta kopija) par kopīga pieteikuma iesniegšanu, kurā nosaukts galvenais dalībnieks, kurš ir pilnvarots parakstīt pieteikuma dokumentus, ja tos neparaksta visi piegādātāju apvienības dalībnieki, saņemt un izdot rīkojumus apvienības dalībnieku vārdā.
4.5. Ja pieteikumu Iepirkumā iesniedz piegādātāju apvienība, tad pieteikumā esošos dokumentus paraksta visi piegādātāju apvienības dalībnieki vai arī piegādātāju apvienības dalībnieks, kurš ir pilnvarots parakstīt pieteikumu ar piegādātāju apvienības vienošanos (skatīt nolikuma 4.4. punktu).
4.6. Ja kandidātam kvalifikācijas atbilstības apliecināšanai nepieciešams balstīties uz citu personu iespējām, attiecīgā informācija tiek norādīta Iepirkuma nolikuma 1. pielikuma veidnē, kā arī pieteikumam pievieno šo personu apliecinājumus vai vienošanos ar tiem par nepieciešamo resursu nodošanu kandidāta rīcībā.
4.7. Kandidāts ir tiesīgs piesaistīt apakšuzņēmējus. Vienlaikus Pasūtītājs pieļauj, ka kandidāta visi piesaistāmie apakšuzņēmēji pilnībā varētu tikt apzināti un norādīti pēc atlasītā kandidāta iepazīšanās ar tehnisko specifikāciju un līguma projekta nosacījumiem.
4.8. Informācija par Eiropas vienotā Iepirkuma procedūras dokumenta iesniegšanu
4.8.1. Kandidāts, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām kandidātu kvalifikācijas prasībām, saskaņā ar SPSIL 56. pantu, kā sākotnējo pierādījumu, drīkst iesniegt Eiropas vienoto iepirkumu procedūras dokumentu.
4.8.2. Ja kandidāts izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām kandidātu kvalifikācijas prasībām, tas iesniedz šo dokumentu arī par katru personu, uz kuras iespējām kandidāts balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 000.00 euro (bez PVN). Piegādātāju apvienība iesniedz atsevišķu Eiropas vienoto Iepirkuma procedūras dokumentu par katru tās dalībnieku.
4.8.3. Kandidāts var Pasūtītājam iesniegt Eiropas vienoto Iepirkuma procedūras dokumentu, kas ir bijis iesniegts citā Iepirkuma procedūrā, ja tas apliecina, ka tajā iekļautā informācija ir pareiza.
4.8.4. Eiropas vienotā iepirkuma procedūras dokumenta veidlapas paraugus nosaka Eiropas Komisijas 2016. gada 5. janvāra Īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2. pielikums).  Eiropas vienotā iepirkuma procedūras dokumenta veidlapa pieejama EIS (https://www.eis.gov.lv/EKEIS/Publication/View/1434), kur kandidāts var aizpildīt Eiropas vienoto iepirkuma procedūras dokumentu, tad to saglabāt un iesniegt Pasūtītājam EIS e-konkursu apakšsistēmā.
4.8.5. Ja kandidāts iesniedz Eiropas vienoto Iepirkuma dokumentu kā sākotnējo pierādījumu atbilstībai paziņojumā par līgumu vai Iepirkuma dokumentos noteiktajām kandidātu kvalifikācijas prasībām, Iepirkuma komisijai jebkurā Iepirkuma stadijā ir tiesības prasīt, lai kandidāts iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma dokumentos noteiktajām kandidātu kvalifikācijas prasībām. Iepirkuma komisija nepieprasa tādus dokumentus un informāciju, kas ir tās rīcībā vai ir pieejama publiskās datubāzēs.
4.8.6. Ja kandidāts, ir iesniedzis Eiropas vienoto Iepirkuma procedūras dokumentu kā sākotnējo pierādījumu atbilstībai kandidātu kvalifikācijas prasībām, kas noteiktas paziņojumā par līgumu vai iepirkuma dokumentos, iepirkuma komisija pirms lēmuma pieņemšanas par kandidāta atlasi dalībai iepirkuma 2. posmā pieprasa iesniegt dokumentus, kas apliecina kandidāta atbilstību kandidātu kvalifikācijas prasībām.

5. Kandidātu izslēgšanas nosacījumi
5.1. SPSIL 48. panta otrajā daļā (izņemot SPSIL 48. panta otrās daļas 8. un 9. punktu) noteiktie kandidātu izslēgšanas iemesli tiks pārbaudīti SPSIL 48. un 49. pantā noteiktajā kārtībā.
5.2. Kandidāts ir izslēdzams no dalības iepirkumā, ja uz to attiecas Starptautisko un Latvijas Republikas nacionālo sankciju likuma 11.1 panta pirmās daļas nosacījumi.
5.3. Uz iepirkuma 2. posmu var tikt virzīts tikai tāds kandidāts, kas netiek izslēgts saskaņā ir nolikuma 5.1. un 5.2. punktu.
5.4. Ārvalstī reģistrēts kandidāts kopā ar pieteikumu iesniedz kompetentas institūcijas izziņu ar informāciju par amatpersonām, kā arī apliecinājumu, ka izziņā minētā informācija joprojām ir aktuāla.
5.5. Uz Pretendentu nav attiecināmi Starptautisko un Latvijas Republikas nacionālo sankciju likuma noteiktie izslēgšanas nosacījumi.

6. Pieteikumu vērtēšana
6.1. Pieteikumu vērtēšanas pamatnoteikumi
6.1.1. Iepirkuma komisija pieteikumu vērtēšanu veic slēgtās iepirkuma komisijas sēdēs;
6.1.2. Pieteikumu vērtēšana notiek šādā kārtībā: pieteikuma noformējuma pārbaude, kandidāta atbilstības pārbaude atlases prasībām, kandidātu izslēgšanas iemeslu pārbaude;
6.1.3. Ja iepirkuma komisija konstatē, ka kandidāta pieteikumā iesniegtā informācija vai dokuments ir neskaidrs vai nepilnīgs, iepirkuma komisija šāda pieteikuma izvērtēšanā ievēro SPSIL 47. panta regulējumu. Termiņu nepieciešamās informācijas vai dokumenta iesniegšanai iepirkuma komisija nosaka samērīgi ar laiku, kas nepieciešams attiecīgās informācijas vai dokumenta sagatavošanai un iesniegšanai. Ja iepirkuma komisija ir pieprasījusi izskaidrot pieteikumā ietverto informāciju, bet kandidāts to nav izdarījis atbilstoši iepirkuma komisijas noteiktajām prasībām, iepirkuma komisija pieteikumu vērtē pēc tās rīcībā esošās informācijas.
6.2. Pieteikumu noformējuma pārbaude
6.2.1. Pieteikumu noformējuma pārbaudes laikā iepirkuma komisija izvērtē, vai pieteikums noformēts atbilstoši nolikuma 3.2. punktā norādītajām prasībām;
6.2.2. Ja pieteikums neatbilst kādai no pieteikuma noformējuma prasībām, iepirkuma komisija lemj par šī pieteikuma tālāku izskatīšanu. Pieņemot lēmumu par pieteikuma izskatīšanu, iepirkuma komisija ievēro samērīguma principu.
6.3. Kandidātu kvalifikācijas pārbaude
6.3.1. Pēc pieteikumu noformējuma pārbaudes, ja kandidāta pieteikums atbilst nolikumā izvirzītajām pieteikuma noformējuma prasībām, iepirkuma komisija veic kandidāta pārbaudi atbilstoši nolikuma 5. punktā izvirzītajām atlases prasībām un attiecīgi iesniedzamajiem dokumentiem (ja attiecināms);
6.3.2. Kandidāta pieteikums tiek noraidīts, un kandidāts tiek izslēgts no dalības iepirkumā, ja iepirkuma komisija konstatē, ka:
6.3.2.1. kandidāts neatbilst kādai no nolikuma 4. punktā izvirzītajām prasībām;
6.3.2.2. kandidāts ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju un šai informācijai ir būtiska nozīme prasību izpildei;
6.3.2.3. kandidāts nav iesniedzis kādu no nolikumā prasītajiem dokumentiem, vai dokuments nesatur nolikumā prasīto informāciju.
6.4. Kandidātu izslēgšanas iemeslu pārbaude
6.4.1. [bookmark: _Hlk185407450]Pirms lēmuma par kandidātu atlases rezultātiem pieņemšanas, iepirkuma komisija attiecībā uz katru kandidātu, kura pieteikums atbilst nolikumā izvirzītajām noformējuma prasībām un kvalifikācija atbilst nolikumā noteiktajām atlases prasībām, veic nolikuma 5.punktā minēto izslēgšanas iemeslu pārbaudi;
6.4.2. Ja iepirkuma komisija, veicot minēto pārbaudi, konstatē, ka uz kandidātu, ir attiecināmi iepirkuma nolikuma 5.punktā noteiktie izslēgšanas iemesli, attiecīgais kandidāts tiek izslēgts no turpmākas dalības Iepirkumā.

7. Lēmuma par Kandidātu atlases rezultātiem pieņemšana un paziņošana
7.1. [bookmark: _Hlk186218055]Dalībai iepirkuma 2. posmā komisija atlasa visus tos kandidātus, kas atbilst kandidātu atlases nolikumā noteiktajām prasībām. Kandidātu skaits dalībai iepirkuma 2. posmā nav ierobežots (proti, netiek noteikta kandidātu vērtēšanas metodika atbilstošo kandidātu skaita samazināšanai dalībai iepirkuma 2. posmā.
7.2. Ja Iepirkumā nav iesniegti pieteikumi vai iesniegtie pieteikumi neatbilst nolikuma prasībām, vai nolikuma prasībām atbilstošs ir tikai viens pieteikums, komisija atbilstoši SPSIL un MK noteikumu Nr. 187 regulējumam pieņem lēmumu izbeigt vai pārtraukt Iepirkuma procedūru, neizvēloties nevienu pieteikumu.
7.3. Pēc lēmuma par kandidātu atlases rezultātiem pieņemšanas vai lēmuma par Iepirkuma procedūras izbeigšanu vai pārtraukšanu iepirkuma komisija trīs darbdienu laikā vienlaikus informē visus kandidātus par pieņemto lēmumu, un informē par termiņu, kādā kandidāts, ievērojot SPSIL 72. panta otrās daļas 1. vai 2. punktā noteikto termiņu, var iesniegt Iepirkumu uzraudzības birojam iesniegumu par Iepirkuma procedūras pārkāpumiem.

8. Iepirkuma komisijas tiesības un pienākumi
8.1. Iepirkuma komisijas tiesības:
8.1.1. rīkoties atbilstoši šī iepirkuma nolikumā noteiktajām iepirkuma komisijas tiesībām un veikt citas darbības saskaņā ar SPSIL un citos normatīvajos aktos noteikto;
8.1.2. noraidīt visus pieteikumus, kas neatbilst iepirkuma nolikuma prasībām;
8.1.3. pieaicināt ekspertus vai speciālistus ar padomdevēja tiesībām pieteikumu noformējuma pārbaudē un kandidātu atlasē;
8.1.4. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams pieteikumu atbilstības pārbaudei, kandidātu atlasei un izslēgšanas noteikumu pārbaudei.
8.2. Iepirkuma komisijas pienākumi:
8.2.1. rīkoties atbilstoši šī iepirkuma nolikumā noteiktajiem iepirkuma komisijas pienākumiem un veikt citas darbības saskaņā ar SPSIL un citos normatīvajos aktos noteikto;
8.2.2. nodrošināt Iepirkuma procedūras norisi un dokumentēšanu;
8.2.3. nodrošināt kandidātu brīvu konkurenci, kā arī vienlīdzīgu un taisnīgu attieksmi.

9. Kandidāta tiesības un pienākumi
9.1. Kandidāta tiesības: kandidātam ir tiesības rīkoties atbilstoši šī iepirkuma nolikumā un SPSIL noteiktajām tiesībām;
9.2. Kandidāta pienākumi:
9.2.1. sagatavot pieteikumu atbilstoši iepirkuma nolikuma prasībām;
9.2.2. sniegt patiesu informāciju par savu kvalifikāciju un pieteikumu;
9.2.3. sniegt rakstveida atbildes uz iepirkuma komisijas pieprasījumiem, kas nepieciešami kandidātu atlasei un pieteikumu vērtēšanai;
9.2.4. veikt citas darbības saskaņā ar SPSIL un šo nolikumu.

10. Citi noteikumi
10.1. Iepirkuma procedūras ietvaros kandidāta iesniegto fizisko personu datu pārzinis ir Pasūtītājs.
10.2. Kandidāts kā no savas puses iepirkuma procesā un iepirkuma līguma izpildē iesaistīto personu, kā arī pieteikumā norādīto personu (t.sk. apakšuzņēmēju un iepriekšējo pasūtītāju kontaktpersonu) datu pārzinis, ir atbildīgs par attiecīgu personas datu subjektu datu apstrādes tiesiskā pamata nodrošināšanu. Pasūtītājs kā datu pārzinis veic kandidāta iesniegto fizisko personu datu apstrādi, lai izpildītu uz Pasūtītāju kā datu pārzini attiecināmus juridiskus pienākumus un ievērotu Pasūtītāja kā datu pārziņa leģitīmās intereses.
10.3. Pasūtītājs kā datu pārzinis glabā kandidāta pieteikumā norādītos fizisko personu datus atbilstoši SPSIL noteiktajam iepirkumu dokumentu glabāšanas termiņam.
10.4. Kandidāta pieteikumā norādīto kandidāta kontaktpersonu datu apstrādes mērķis ir nodrošināt informācijas apriti.
10.5. Kandidāta iesniegtajos personāla kvalifikācijas dokumentos norādīto fizisko personu datu apstrādes mērķis ir kandidāta personāla kvalifikācijas izvērtēšana atbilstoši iepirkuma dokumentācijā izvirzītajām prasībām. Kandidāta pieteikumā norādīto kandidāta pilnvaroto personu datu apstrādes mērķis ir izvērtēt iesniegtā pieteikuma tiesiskumu. Pieteikumā norādīto apakšuzņēmēju un iepriekšējo kandidāta pakalpojumu saņēmēju kontaktpersonu datu apstrādes mērķis ir pārliecināties par kandidāta atbilstību iepirkuma nolikuma prasībām.
10.6. Ar pieteikuma iesniegšanu kandidāts apliecina, ka ir iepazinies  ar VAS “Latvijas Pasts“ izstrādātajām vadlīnijām sadarbības partnera piesaistei (fizisko personu dati), kas pieejamas šajā adresē: https://pasts.lv/lv/par_mums/par_latvijas_pastu/personu_datu_apstrade/, un apņemas ievērot tajā ietvertos nosacījumus.
10.7. Ar pieteikuma iesniegšanu kandidāts apliecina, ka ir iepazinies  ar 2024.gada 10.decembra VAS „Latvijas Pasts“ piegādātāju ētikas kodekss, kas pieejams šajā tīmekļvietnē: https://pasts.lv/media/2076/download/piegadataju_etikas_kodekss.pdf?v=1 un apņemas ievērot tajā ietvertos nosacījumus.
10.8. Iepirkuma nolikumam pievienoti šādi pielikumi:
1.pielikums – Pieteikums dalībai iepirkumā;
2.pielikums – Kandidāta pieredzes apraksts;
3.pielikums – Objektu saraksts.

